Parchester Village, Richmond, California

An Parchester Village sarong planadong mayoriyang Aprikano-Amerikanng baryo sa bandang norte-sulnopan nin Richmond, California na pinakaenot sa estado na nagpabakal mga lote sa mga itom.


Historya
Pakapangyari kan Ikaduwang Gerang Pankinaban temporaryong mga pagharongon ginaraba' sa Richmond, asin dakul na mga itom na mga residente an dai tinugotan na magtugdok sa lugar na ginabaant. Ini nagresulta sa paghingowa ni Reverend Guthrie John Williams, na kan 1949 nakipag'areglo na masuporta siya sa ki council member na Amos Hinkley para sa dugang na paghaharongan. Maski si Hinkley dai na naelihir otro, idinulok niya si Williams ki Fred Parr, sarong mayaman na puting realtor na magtabang mapatugdok an sobrang 400 na solong mga harong-harong para sa mga itom.

An Parchester Village orihinalmente pigplano bilang pinakaenot na residensyal  na development para sa "All Americans", alagad nagin gabos-itom na pagharongan kan an mga puti nawa'ran interes magbakal kan naisihan na saralak nin rasa an lugar. An mga kalye ipinangaran sa mga itom na pastor kaidto, notable an Williams Street, saro sa mayor na lansangan kan komunidad. An Parchester naghale sa  Fred Parr, an ultimong pangaran kan negosyante sa Richmond na nagpondo asin nagmukna kan mga pagharongan.

An Parchester Village haros 80% Afrikano-Amerikano, na igwang nagdadakulang Latino, Asyano, asin puting populasyon. An Latinong populasyon nagtatalubo luwayluway sa dalagan kan mga taon na may marayrahay man na pagtrato an sektor kan komunidad na Apro-Amerikano.

Toltolan

Kategorya:Mga Pagharongan sa Richmond, California
Kategorya:Historya nin Afrikano-Amerikano sa San Francisco Bay Area